text: Mezquida, Meléndez i Tobias porten els 'Somnis de Ravel' a La Sala
  capgros.com 27 de febrer de 2020 (17:03 CET)
  Mezquida proposa un viatge oníric per l'imaginari musical i personal de Maurice Ravel
  El versàtil pianista de jazz, improvisador i compositor Marco Mezquida serà, el proper divendres 28 al vespre, a La Sala d'Argentona acompanyat de Martín Meléndez i Aleix Tobias per presentar-hi l'espectacle "Somnis de Ravel".
  Divendres 28, a les 20.30h a La Sala d'Argetona (pl. Nova, s/n). Preu: 13 €
  Mezquida proposa un viatge oníric per l'imaginari musical i personal de Maurice Ravel. Un somni a través de la modernitat del seu llegat i l'eclecticisme de les músiques que el van seduir: del classicisme francès als virtuosos romàntics; de l'experimentació amb la música popular a la influència dels seus contemporanis i l'efervescència del jazz.
  Al costat del percussionista Aleix Tobías i el cellista Martín Meléndez, Marco Mezquida ofereix una recreació personal de la música del genial Ravel: l'impregna de groove, l'expandeix a través de la improvisació i hi integra textures de la música contemporània. Un concert que captivarà tant a el públic aficionat al jazz com al què prefereix la música clàssica.